شبنم رومانی

مرزا عظیم بیگ چغتائی، (ولادت دسمبر 30، 1928؛ انتقال فروری 17، 2009) جو اردو ادبی حلقوں میں اپنے تخلص شبنم رومانی کے طور پہ جانے جاتے تھے، کراچی، پاکستان سے تعلق رکھنے والے ایک نامور شاعر تھے۔ شبنم رومانی کی پیدائش شاہ جہاں پور، ہندوستان کی تھی۔ انھوں نے علیگڑھ مسلم یونیورسٹی سے تعلیم حاصل کی اور تقسیم ہند کے بعد پاکستان آ گئے جہاں انھوں نے بقیہ عمر کراچی میں گزاری۔ ان کی شاعری کی پہلی کتاب "مثنوی سیر کراچی" 1959 میں شائع ہوئی اور ادبی حلقوں میں پسند کی گئی۔ شبنم رومانی کی دیگر کتابوں میں "جزیرہ"، "دوسرا ہمالہ" اور "تہمت" شامل ہیں۔ وہ کراچی سے اردو تنقیدی رسالہ سہ ماہی اقدار نکالتے تھے جس کے وہ مدیر تھے اور جس میں وہ باقاعدگی سے مضامین لکھا کرتے تھے۔

شبنم رومانی طویل علالت کے بعد قریبا اسی سال کی عمر میں فروری 17، 2009 کے دن خالق حقیقی سے جا ملے۔ شبنم رومانی نے سوگواران میں دو لڑکے اور چار لڑکیاں چھوڑے ہیں۔ شبنم رومانی کے ایک صاحب زادے، فیصل عظیم، بھی شاعر ہیں اور "میری آنکھوں سے دیکھو" نامی کتاب کے مصنف ہیں۔

 حوالہ جات 
 http://www.dawn.com/2003/10/19/local9.htm
 http://www.urdudost.com/albums/album01.html

 بیرونی روابط 
شبنم رومانی کی ویب گاہ

زمرہ:1928ء کی پیدائشیں
زمرہ:2009ء کی وفیات
زمرہ:اردو شعرا
زمرہ:بدایوں کی شخصیات
زمرہ:بیسویں صدی کے شعرا
زمرہ:پاکستانی جریدہ مدیران
زمرہ:پاکستانی شعرا
زمرہ:پاکستانی محققین
زمرہ:کراچی کی شخصیات
زمرہ:کراچی کے مصنفین
زمرہ:مہاجر شخصیات
زمرہ:پاکستانی ناشرین (شخصیات)
زمرہ:پاکستانی اردو شعرا
زمرہ:بیسویں صدی کے پاکستانی شعرا
زمرہ:کراچی کے شعرا
زمرہ:شعرا